laion/Wikipedia-Exotic huggingface dataset:
Պ

Պ, պ (სომხ. պե [pɛː] — „პე“) — სომხური ანბანის ოცდამეექვსე ასო. ტრანსკრიფციაა — [p]; გამოითქმის, როგორც ქართული „პ“; რიცხვითი მნიშვნელობაა — 800 (რვაასი). Graphemica (Պ) Graphemica (պ)
პროგრამა

ტერმინი პროგრამა რამდენიმე მნიშვნელობით გამოიყენება, მათ შორის: კომპიუტერული პროგრამა რადიო პროგრამა სატელევიზიო პროგრამა ღონისძიების პროგრამა ვებკასტი პროგრამა (მენეჯმენტი)
Ջ

Ջ, ջ (სომხ. ջե [ʤɛː] — „ჯე“) — სომხური ანბანის ოცდამეშვიდე ასო. ტრანსკრიფციაა — [ǰ]; გამოითქმის, როგორც ქართული „ჯ“; რიცხვითი მნიშვნელობაა — 900 (ცხრაასი). Graphemica (Ջ) Graphemica (ջ)
Ռ

Ռ, ռ (სომხ. ռա [rɑ] — „რა“) — სომხური ანბანის ოცდამერვე ასო. ტრანსკრიფციაა — [ṙ]; გამოითქმის, როგორც ქართული „რ“ (მაგარი); რიცხვითი მნიშვნელობაა — 1000 (ათასი). Graphemica (Ռ) Graphemica (ռ)
Ս

Ս, ս (სომხ. սե [sɛː] — „სე“) — სომხური ანბანის ოცდამეცხრე ასო. ტრანსკრიფციაა — [s]; გამოითქმის, როგორც ქართული „ს“; რიცხვითი მნიშვნელობაა — 2000 (ორიათასი). Graphemica (Ս) Graphemica (ս)
Վ

Վ, վ (სომხ. վեվ [vɛv] — „ვევ“) — სომხური ანბანის ოცდამეათე ასო. ტრანსკრიფციაა — [v]; გამოითქმის, როგორც ქართული „ვ“; რიცხვითი მნიშვნელობაა — 3000 (სამიათასი). Graphemica (Վ) Graphemica (վ)
Տ

Տ, տ (სომხ. տյուն [tʏn] — „ტჲუნ“) — სომხური ანბანის ოცდამეთერთმეტე ასო. ტრანსკრიფციაა — [t]; გამოითქმის, როგორც ქართული „ტ“; რიცხვითი მნიშვნელობაა — 4000 (ოთხიათასი). Graphemica Տ) Graphemica (տ)
Ր

Ր, ր (სომხ. րե [ɹɛː] — „რე“) — სომხური ანბანის ოცდამეთორმეტე ასო. ტრანსკრიფციაა — [r]; გამოითქმის, როგორც ქართული „რ“ (რბილი); რიცხვითი მნიშვნელობაა — 5000 (ხუთიათასი). Graphemica (Ր) Graphemica (ր)
Ց

Ց, ց (სომხ. ցո [tsʰo] — „ცო“) — სომხური ანბანის ოცდამეცამეტე ასო. ტრანსკრიფციაა — [č]; გამოითქმის, როგორც ქართული „ც“; რიცხვითი მნიშვნელობაა — 6000 (ექვსიათასი). Graphemica (Ց) Graphemica (ց)
Ւ

Ւ, ւ (სომხ. ւիւն [hʏn] — „იჲუნ“) — სომხური ანბანის ოცდამეთოთხმეტე ასო. ტრანსკრიფციაა — [w]; გამოითქმის, როგორც ქართული „ჳ“. ո-სთან ერთად ქმნის ხმოვან — „უ“-ს (ու). მისი რიცხვითი მნიშვნელობაა — 7000 (შვიდიათასი). Graphemica (Ւ) Graphemica (ւ)
Փ

Փ, փ (სომხ. փյուր [pʰʏɹ] — „ფჲურ“) — სომხური ანბანის ოცდამეთხუთმეტე ასო. ტრანსკრიფციაა — [p῾]; გამოითქმის, როგორც ქართული ფ-ს; რიცხვითი მნიშვნელობაა — 8000 (რვაათასი). Graphemica (Փ) Graphemica (փ)
Ք

Ք, ք (სომხ. քե [kʰɛː] — „ქე“) — სომხური ანბანის ოცდამეთექვსმეტე ასო. ტრანსკრიფციაა — [k῾]; გამოითქმის, როგორც ქართული „ქ“; რიცხვითი მნიშვნელობაა — 9000 (ცხრაათასი). Graphemica (Ք) Graphemica (ք)
Օ

Օ, օ (სომხ. օ [o] — „ო“) — სომხური ანბანის ოცდამეთვრამეტე ასო. ტრანსკრიფციაა — [ō]; გამოითქმის, როგორც ქართული „ო“; რიცხვითი მნიშვნელობა — არ გააჩნია. ანბანში დაამატეს XII საუკუნეში. Graphemica (Օ) Graphemica (օ)
Ֆ

Ֆ, ֆ (სომხ. ֆե [fɛː] — „ჶე“) — სომხური ანბანის ოცდამეცხრამეტე ასო. ტრანსკრიფციაა — [f]; გამოითქმის, როგორც ქართული „ჶ“; რიცხვითი მნიშვნელობა — არ გააჩნია. ანბანში დაამატეს XII საუკუნეში. Graphemica (Ֆ) Graphemica (ֆ)
Եւ

և ან եւ (ჲევ) — სომხური ანბანის ოცდამეჩვიდმეტე ასო. იგი წარმოადგენს ლიგატურას და მიღებულია ե-ისა და ւ-ის შერწყმით. დაახლოებით გამოითქმის, როგორც ევ. რიცხვითი მნიშვნელობა — არ გააჩნია. ანბანში დაამატეს XII საუკუნეში. Graphemica (և)
ტიტანიტი

ტიტანიტი — მაგმური და მეტამორფული წარმოშობის მინერალი. არის საშუალო და მჟავე შედგენილობის მაგმურ ქანებში გრანიტებში, დიორიტებში, სიენიტებსა და ნეფელინიან სიენიტებში მინდვრის შპატებთან, ეგირინთან და რქატყუარასთან ერთად. ფართოდ გავრცელებული აქცესორული მინერალია. გვხვდება მეტამორფულ ქანებში (ტიტანიტის საკმაოდ დიდი ზომის კრისტალები ნანახია გნაისებში, ქლორიტიან ფიქლებში). მინერალების სია
ანდრეა ჰენკელი

ანდრეა ჰენკელი (გერმ. Andrea Henkel; დ. 10 დეკემბერი, 1977, ილმენაუ, თიურინგია, გერმანია) — გერმანელი ბიატლონისტი. 1991 წელს სწავლობდა ობერჰოფის სპორტულ გიმნაზიაში, სადაც თავისი გამოსაშვები გამოცდა ჩააბარა. ჰენკელი 4 გზის მსოფლიო ჩემპიონი გახდა იუნიორებს შორის. ანდრეა ჰენკელს თავისი კარიერის განმავლობაში 14 შეჯიბრი აქვს მოგებული, პირველად 1999 წელს სლოვენიის ქალაქ პოკლიუკაში გაიმარჯვა მას-სტარტში. 2002 წელს ზამთრის ოლიმპიურ თამაშებზე სოლტ-ლეიკ-სიტიში ანდრეა ჰენკელმა მოახერხა 2 ოქროს მედლის მოგება, ინდივიდუალურ შეჯიბრსა და გუნდურ ესტაფეტაში. 2005 წელს მსოფლიო ჩემპიონატზე გერმანიის ქალაქ ჰოხფილლცენში ჰენკელმა ისევ ოქროს მედალი აიღო ინდივიდუალურ შეჯიბრში 15 კმ-ზე, რითაც იგი პირველი ქალი ბიატლონისტი გახდა, რომელმაც ინდივიდუალურ შეჯიბრში მსოფლიო და ოლიმპიური ოქროს მედლები მოიგო. 2007 წელს მსოფლიო ჩემპიონატზე იტალიის ქალაქ ანტჰოლცში მას-სტარტში ჰენკელი ისევ პირველი იყო და შემდეგი გამარჯვება გუნდურ ესტაფეტაშიც მოიპოვა. 2006-2007 წლებში ჰენკელმა საერთო ჩათვლა მოიგო. შვედეთის ქალაქ ესტერსუნდში ჩატარებულ მსოფლიო ჩემპიონატზე ჰენკელი 3-ჯერ გახდა მსოფლიო ჩემპიონი. იგი სპრინტში, დადევნებასა და გუნდურ ესტაფეტაში პირველი იყო. ანდრეა ჰენკელის ოფიციალური საიტი
ხანკალის ბრძოლა

ხანკალის ბრძოლა (რუს. Битва за Ханкалу) — ჩეჩნეთის ეროვნული გვარდიის მიერ წამოწყებული შეტევა სოფელ ხანკალაზე, დედაქალაქ გროზნოდან და არღუნიდან, რომელიც რუსეთის არმიამ წარმატებით მოიგერია. სოფელი ხანკალა გროზნოს აღმოსავლეთით მდებარეობს და მნიშვნელოვან სტრატეგიულ წერტილს წარმოადგენდა ჩეჩნეთის პირველი ომის დროს. ბრძოლის შედეგად ჩეჩნურმა მხარემ 6 ტანკი და 1 ჯავშანსატანკო საბრძოლო მანქანა დაკარგა. Белогруд В. Танки в боях за Грозный. Часть 1. — 2007. Недобежкин В. Война или игра в солдатики? — 2002. — С. 330-331.
ხასავიურტის შეთანხმება

ხასავიურტის შეთანხმება — ცეცხლის შეწყვეტის ხელშეკრულება, რომლის შედეგადაც დასრულდა ჩეჩნეთის პირველი ომი. მას რუსეთის მხრიდან ხელი მოაწერა ალექსანდრე ლებედმა, ხოლო ჩეჩნეთის მხრიდან — ასლან მასხადოვმა. ხელშეკრულება შემდეგს ითვალისწინებდა: დემილიტარიზაციის ტექნიკური ასპექტები ორივე მხარის მიერ გროზნოს დატოვება გაერთიანებული სამმართველოს ჩამოყალიბება ქალაქში გამეფებული მოროდიორობის აღსაკვეთად. ფედერალური ძალების გამოსვლა ჩეჩნეთიდან 1996 წლის 31 დეკემბრამდე. პირობა იმის შესახებ, რომ ჩეჩნეთსა და რუსეთის ფედერაციას შორის არანაირი ხელშეკრულება არ დაიდება 2001 წლამდე. ხასავიურტის შეთანხმების ტექსტი რუსულ ენაზე
ბორზი

ბორზი (ჩეჩნ. „მგელი“) — ერთ-ერთი ჩეჩნური წარმოების ავტომატური იარაღი. ავტომატის მცირე ზომა და კომპაქტურობა სიმსუბუქისა და გამოყენების სიადვილით აკომპენსირებს მის მდარე ტექნიკურ მონაცემებს. iwpr.net-ინფორმაცია იარაღის შესახებ
მონ-სენ-მიშელი

მონ-სენ-მიშელი (ფრანგ. Mont Saint-Michel - წმინდა მიქაელის მთა) — საფრანგეთის ჩრდილო-დასავლეთ ნაწილში მდებარე წმინდა მიქაელის მთა, ციხე-სიმაგრედ გადაქცეული პატარა კლდოვანი კუნძული. სენ-მიშელის ყურის სამი კუნძულიდან (მონ სენ-მიშელი ტომბლენი და მონ დოლი) ერთადერთი დასახლებული. რუკაზე ჩანს 109 წლიდან. დღესდღეობით ითვლის 80 მცხოვრებს. 1879 წლიდან კუნძულს და კონტინენტს აერთებს დამბა. 1874 წელს კუნძული არქიტექტურის ძეგლადაა მიჩნეული, 1979 წლიდან - იუნესკოს მიერ მსოფლიო მემკვიდრეობის ძეგლად. იუნესკოს მსოფლიო მემკვიდრეობის ძეგლები საფრანგეთში მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: მონ-სენ-მიშელი Mont-Saint-Michel Celebrates 1,300 yrs of History დაარქივებული 2008-12-18 საიტზე Archive.isCategory:Webarchive template archiveis links Official Mont-Saint Michel Tourist site (English version) დაარქივებული 2019-06-16 საიტზე Wayback Machine. A visit to Mont St. Michel დაარქივებული 2010-07-05 საიტზე Wayback Machine. Virtual recreation of Mont St. Michel in Second Life
არჩილ სულაკაური

არჩილ სულაკაური (დ. 15 თებერვალი, 1927, თბილისი — გ. 26 ოქტომბერი, 1997, თბილისი) — ქართველი პოეტი და პროზაიკოსი. დაჯილდოებულია შოთა რუსთაველის სახელობის სახელმწიფო პრემიითა (1971) და „საპატიო ნიშნის“ ორდენით. არჩილ სულაკაურმა 1951 წელს თბილისის სახელმწიფო უნივერსიტეტის ფილოლოგიის ფაკულტეტი დაამთავრა. 1973 წლიდან სულაკაური იყო გამომცემლობა „ნაკადულის“ დირექტორი, ხოლო 1982 წლიდან — ჟურნალ „მნათობის“ მთავარი რედაქტორი. პოეტის პირველი ლექსები 1946 წელს „ლიტერატურულ გაზეთში“ დაიბეჭდა, ხოლო 1951 წელს გამოვიდა მისი ლექსთა პირველი წიგნი. მას ეკუთვნის პოეტური კრებულები: „ჩემი ქუჩის დღესასწაული“ (1956), „საგზალი“ (1959), „ოთხივე მხრიდან“ (1975), „სიჩუმე“ (1978), „ლექსები“ (1980). პროზაულ ნაწარმოებებს შორის აღსანიშნავია „ტალღები ნაპირისკენ მიისწრაფიან“ (1957), „ბიჭი და ძაღლი“ (1966), „ოქროს თევზი“ (1966), „სალამურას თავგადასავალი“ (1968; შოთა რუსთაველის სახელმწიფო პრემია, 1971), „ლუკა“ (1972), „თეთრი ცხენი“ (1984), კრებულები „მოთხრობები. რომანი“ (1972), „მოთხრობები“ (1975), „ჯადოსნური კაბა“, „ცისფერი ირემი“ და სხვა. 1973 წლიდან იყო გამომცემლობა „ნაკადულის“ დირექტორი, 1982 წლიდან ჟურნალ „მნათობის“ მთავარი რედაქტორი. 1971 წელს მიანიჭეს შოთა რუსთაველის პრემია, დაჯილდოებულია „საპატიო ნიშნის“ ორდენითა და მედლებით. არჩილ სულაკაური გარდაიცვალა 1997 წელს, თბილისში. დაკრძალულია დიდუბის მწერალთა და საზოგადო მოღვაწეთა პანთეონში. არჩილ სულაკაური — საქართველოს ბიოგრაფიული ლექსიკონი არჩილ სულაკაური [დაარქივებული] — ეროვნული ფილმოგრაფია ↑ 1.0 1.1 1.2 The Fine Art Archive — 2003. <a href="https://wikidata.org/wiki/Track:Q10855166"></a> ↑ Deutsche Nationalbibliothek Record #135898943 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
კიანიტი

კიანიტი საშუალო საფეხურის მეტამორფიზმის თიხამიწით მდიდარი ქანების მეტამორფიზმის პროდუქტია. არის კრისტალური ფიქლების, თიხაფიქლების, გრანულიტებისა და ეკლოგიტების ძირითადი მინერალი. გვხვდება კვარცის ძარღვებში და პეგმატიტებში, ქარსიან ფიქლებში, გნეისებში აქცესორული მინერალის სახით. კიანიტის თანამგზავრი მინერალებია: ანდალუზიტი, გრანატები, კორუნდი და სხვ. მინერალების სია
ნიშანი

ნიშანი (სამართ. ისტ.), ფეოდალურ საქართველოში: ბეჭედი ან სხვა რამ სამკაული (იშვიათად ვერცხლის ან ოქროს ფული), რომელსაც სასიძო ან მისი წარმომადგენელი საპატარძლოს ან მის მშობლებს გადასცემდა. საპატარძლოს გარდაცვალების ან მისი მხრივ პირობის დარღვევის შემთხვევაში ნიშანი უკან უნდა დაებრუნებიანა, ხოლო თუ დანიშნული ქალი დამნიშვნავზე გათხოვდებოდა, ნიშანი ქალის საკუთრებად ითვლებოდა. (იხილეთ აგრეთვე ბელგა, ნიშნობა); წერილობითი დოკუმენტი („მამულის ნიშანი“, „წიგნი და ნიშანი“); საეკლესიო გამოსაღები, რომელსაც მიცვალებულის პატრონი იხდიდა. ზოგჯერ ნიშანი მიცვალებულის მოსაგონებელ მის რაიმე ნივთს (ცხენი, იარაღი, ტანსაცმელი) ნიშნავდა. ნადარეიშვილი გ., ქსე, ტ. 7, გვ. 453, თბ., 1984
ევფემიზმი

ევფემიზმები (ბერძ. euphēmismos — შელამაზებული სიტყვების გამოყენება, eu „კარგად“ + phēmē „ვლაპარაკობ“) — ამა თუ იმ ენობრივ კოლექტივში სააუგოდ, საჩოთიროდ და სახიფათოდ მიჩნეულ სიტყვა-თქმათა ნაცვლად ხმარებული უფრო ნატიფად, ზრდილობიანად და უვნებლად მიჩნეული სიტყვა-თქმები. ტერმინის ანტონიმია — დისფემიზმი. რიგ მიზეზთა გამო ხშირად ადამიანები შეგნებულად გვერდს უხვევენ გარკვეული ობიექტური მონაცემების აღმნიშვნელი სიტყვებისა და გამოთქმების ხმარებას. მათ ან სრულიად არ ასახელებენ ანდა ამბობენ არაპირდაპირ, შემოვლით, აღწერით, შთაბეჭდილების შენელებით, რათა მისაღები გახადონ ადრესატისათვის. ამგვარი მოვლენის სახელწოდება — „ევფემიზმი“ ბერძნული ენიდან მომდინარეობს. სიტყვა εύφημείν ჯერ კიდევ ჰომეროსთან გვხვდება და გულისხმობს ძველ წარმართულ ჩვეულებას, რომლის მიხედვითაც მსხვერპლის შეწირვის და ლოცვების წარმოთქმის დროს მხოლოდ „კარგი მნიშვნელობის“ სიტყვები უნდა ეხმარათ. შემდგომ ეს ჩვეულება ისე გაიზარდა, რომ წარმართული მღვდელმსახურების დროს საერთოდ აიკრძალა ლაპარაკი, რადგან ხშირი იყო შემთხვევები, როდესაც ამ საქმის თვით ყველაზე მორწმუნე და პედანტი შემსრულებელნიც კი შეცდომას უშვებდნენ და შესაფერის სიტყვებს ვერ ირჩევდნენ (ეს აზრია სწორედ ჩაქსოვილი რომაელთა ცნობილ გამოთქმაში — „favete linguis“). თვით მსხვერპლად შესაწირავ ცხოველის ბღავილსაც კი ახშობდნენ საკრავთა ხმებით, რადგან წარმართთა აზრით, მასაც ისევე, როგორც უხეში გამოთქმების ხმარებას, შეეძლო გაენაწყენებინა მათი ღვთაება. ამჟამად სიტყვა „ევფემიზმი“ საერთაშორისო ენათმეცნიერებაში მიღებული ტერმინია და ეწოდება სიტყვას (ან გამოთქმას), რომელიც ისეთი სიტყვის (ან გამოთქმის) შემცვლელად იხმარება, რომელიც მოცემულ ენობრივ კოლექტივში სახიფათოა, უსიამოვნოდ, უხეშად, სათაკილოდ ან უზრდელად მიიჩნევა. ევფემიზმი და ის სიტყვა (ან გამოთქმა), რომელსაც იგი ენაცვლება, ერთსა და იმავე ობიექტურ მონაცემზე მიუთითებენ. განსხვავდებიან კი იმით, რომ ერთნაირ შთაბეჭდილებას არ ახდენენ მსმენელზე. ევფემიზმები და სიტყვის ტაბუ, კარლო ჯორჯანელი, 1977 [დაარქივებული]
ნიში (მრავალმნიშვნელოვანი)

ნიში შეიძლება აღნიშნავდეს: ნიში - შეღრმავება შენობის ან ნაგებობის კედელში ნიში - სოფელი გორის მუნიციპალიტეტში ნიში - ქალაქი სერბეთში
კოდორის ბრძოლა (2008)

კოდორის ბრძოლა მიმდინარეობდა საქართველოს საჯარისო შენაერთებსა და აფხაზურ-რუსულ არმიას შორის, 2008 წლის რუსეთ-საქართველოს ომის პერიოდში. იგი 9 აგვისტოს აფხაზებისა და რუსების შეტევით დაიწყო და 3 დღეში, 12 აგვისტოს საქართველოს შეიარაღებული ძალების კოდორის ხეობიდან გამოსვლით დასრულდა. აფხაზეთის შეიარაღებული კონფლიქტი (1992-93) რუსეთ–საქართველოს ომი (2008) ↑ Russian Forces capture Military Base in Georgia ↑ Abchasen räumen Minen und suchen versprengte georgische Truppen im Kodori-Tal
დისფემიზმი

დისფემიზმი (ბერძნ. δυς „დის“ = არა, და φήμη „ფემე“ = თქმა) და კაკოფემიზმი (ბერძნ. κακός „კაკოს“ = ცუდი) — ევფემიზმის ანტონიმებად გამოიყენება, რაც ნიშნავს განზრახულად უხეში სიტყვისა ან გამოთქმის გამოყენებას ზრდილობიანის ნაცვლად. კაკოფემიზმი უფრო ხშირად გამოიყენება რაიმე განზრახ შეურაცმყოფელის მნიშვნელობით, ხოლო დისფემიზმი შეიძლება იყო შეურაცმყოფელი ან ირონიულად დამაკნინებელი. დისფემიზმი ისევე ხშირია ყოველდღიურ ხმარებაში, როგორც ევფემიზმი. მაგ. „ესა თუ ის სპორტული გუნდი თამაშში მოწინააღმდეგეს ანადგურებს“ არ ნიშნავს სიტყვასიტყვით ფიზიკურ განადგურებას, ანდა „კომპანიამ კონკურენტები გააცამტვერა“ ასევე გაზვიადებულია და ორივე შემთხვევაში დისფემიზმია. ერთი და იგივე საგანი შეიძლება დისფემიზმის ან ეუფემიზმის მნიშვნელობით გამოითქვას, მაგალითად „სიკვდილი“: ყველას მიერ პატივცემული ადამიანის სიკვდილი „გარდაცვალებად“ (ევფემიზმი) მოიხსენიება, ხოლო მოძულებული ადამიანისა კი „მოჭამა ჭირით“ (დისფემიზმი) და ა.შ. ერთი და იგივე გამოთქმა, ასევე შეიძლება ევფემიზმიც იყოს და დისფემიზმიც, კონტექსტის მიხედვით. მაგ. „მიიღო უფალმა“ ან კიდევ „გავიდა გაღმა მარილზე“ შეიძლება კონტექსტის მიხედვით ან შერბილებული ევფემიზმი ან ირონიზებული დისფემიზმი იყოს. ევფემიზმი ჰიპერბოლა (ენა) მეტაფორა Allen, Keith; Burridge, Kate (1991). Euphemism & Dysphemism: Language Used As Shield and Weapon. Oxford University Press. ISBN 0-7351-0288-0.
ჩემი გული ვუნდიდ ნიში დამარხეთ (ფილმი)

„ჩემი გული ვუნდიდ ნიში დამარხეთ“ (ინგლ. Bury My Heart at Wounded Knee) — 2007 წლის სატელევიზიო ფილმი, რომელიც ადაპტირებულია დი ბრაუნის ამავე სახელწოდების მქონე წიგნიდან. სცენარის ავტორია დენიელ ჯიატი, ხოლო რეჟისორი — ივს სიმონი, წარმოებულია „HBO Films“-ის მიერ. წიგნი, რომელზედაც ფილმია დაფუძნებული, წარმოადგენს ამერიკის მკვიდრთა ისტორიას დასავლეთ ამერიკაში მეცხრამეტე საუკუნის ბოლოს. ფილმისა და წიგნის სახელწოდება აღებულია სტეფენ ვინსენტ ბენეტის ლექსის „ამერიკული სახელების“ სტროფიდან. ფილმი გადაღებულია კალგარში, ალბერტაში. „ჩემი გული ვუნდიდ ნიში დამარხეთ“ — კინოფილმების ინტერნეტ-მონაცემთა ბაზა (ინგლისური) „ჩემი გული ვუნდიდ ნიში დამარხეთ“ — Allmovie-ზე
ოთარ ფირალიშვილი

ოთარ დავითის ძე ფირალიშვილი (დ. 21 სექტემბერი, 1915, თბილისი — გ. 17 დეკემბერი, 1984, იქვე) — ქართველი საბჭოთა მხატვარი, ხელოვნების ისტორიკოსი და თეორეტიკოსი. ხელოვნებათმცოდნეობის დოქტორი (1973), პროფესორი (1975), საქართველოს სსრ ხელოვნების დამსახურებული მოღვაწე (1972). სკკპ წევრი 1948 წლიდან. 1939 წელს დაამთავრა თბილისის სამხატვრო აკადემია. პედაგოგიურ მოღვაწეობას ეწეოდა თბილისის სამხატვრო აკადემიაში, თბილისის სახელმწიფო უნივერსიტეტსა და საქართველოს თეატრალურ ინსტიტუტში. ფერწერული ნამუშევრებიდან აღსანიშნავია „ქართველი ქალი ნაბდით“ (1958, მხატვრის კუთვნილება), „აკადემიკოსი კ. კეკელიძის პორტრეტი“ (1958, თბილისის სახელმწიფო უნივერსიტეტის კ. კეკელიძის კაბინეტი) „ქალის პორტრეტი“ (1962, საქართველოს ხელოვნების მუზეუმი, თბილისი), „შემოდგომა ვერეს ხეობაში“ (1982, მხატვრის კუთვნილება). ბობნევის მოხატულობა..., თბ., 1952; თამარ აბკელია, თბ., 1956; ივანე გუგუნავა, თბ., 1964; მოსე თოიძე, თბ., 1953, 1971; რას ნიშნავს „მკაცრი რეალიზმი?“, „საბჭოთა ხელოვნება“, 1974, №12; ყინწვისის მოხატულობა, თბ., 1979; Проблемы „нон-финито“ в Искусстве, Тб., 1982. ქართული საბჭოთა ენციკლოპედია, ტ. 10, თბ., 1986. — გვ. 329. ოთარ ფირალიშვილი — საქართველოს ბიოგრაფიული ლექსიკონი
א

א (ალეფი) — პირველი ასო ებრაულ ენაში. მისი რიცხვითი მნიშველობაა 1 (ერთი). Graphemica (א) Hebrew Hebrew Presentation Forms
ფენი ჰეემსკერკი

ფენი ჰეემსკერკი (ნიდერლ. Fenny Heemskerk; დ. 3 დეკემბერი, 1919 ამსტერდამი — გ. 8 ივნისი, 2007 ამერსფორსტი) — ნიდერლანდელი მოჭადრაკე და საჭადრაკო მოღვაწე. საერთაშორისო ოსტატი 1950 და საერთაშორისო დიდოსტატი (1978). ფიდეს ქალთა ჭადრაკის კომისიის წევრი (1953-1956). ნიდერლანდების 10-გზის ჩემპიონი (1937, 1939, 1946, 1948, 1950, 1952, 1954, 1956, 1958, 1961). 1937 და 1939 წლებში ითამაშა მატჩები კატარინა რუუდსანტთან (4,5-0,5) და სონია გრაფთან (0-4). 1957-1967 წლებში ნიდერლანდების ნაკრების შემადგენლობაში მონაწილეობდა ქალთა საჭადრაკო ოლიმპიადებში, სადაც ჩატარებულ 23 პარტიაში აიღო 12,5 ქულა. მონაწილეობდა მსოფლიოს პირველობებზე: 1949/1950 : მოსკოვი — ტურნირი მსოფლიოს პირველობაზე- VIII ადგილი 1951 : ვენეცია — ზონალური ტურნირი - I ადგილი 1952 : მოსკოვი — პრედენდენტთა ტურნირი - II-III ადგილები. 1955 : მოსკოვი — პრედენდენტთა ტურნირი - IX ადგილი. 1961 : ვრიაჩკა-ბანია — პრედენენტთა ტურნირი - XV-XVI ადგილები. 1959 წლის „ხოხოვენ-ტურნირის“ გამარჯვებული. 1957-1969 წლებში მონაწილეობდა ქალთა საჭადრაკო ოლიმპიადებში. ფენი ჰეემსკერკი — თამაშების არქივი Chessgames.com-ზე (ინგლისური)
ანტონიმი

ანტონიმი (ძვ. ბერძნ. ἀντι — საწინააღმდეგოს აღმნიშვნელი წინსართი + ὄνομα — სახელი) — სიტყვა, რომელსაც სხვა სიტყვის საპირისპირო მნიშვნელობა აქვს, როგორებიცაა, მაგ. ცხელი და ცივი, მსხვილი და წვრილი, მაღლა და დაბლა. სიტყვებს შეიძლება სხვადასხვა ანტონიმი გააჩნდეს, მნიშვნელობის მიხედვით. მაგ: ორივე სიტყვა - გრძელი და მაღალი - არის მოკლეს ანტონიმები. სიტყვები - ანტონიმი და სინონიმი - ანტონიმებია. მიუხედავად იმისა, რომ ტერმინი ანტონიმია ფილოლოგთა მიერ მხოლოდ მე-19 საუკუნიდან გამოიყენება, სიტყვათა ამგვარი ურთიერთობა ენის ფუნდამენტური ნაწილია, განსხვავებით სინონიმებისგან, რომლებიც ისტორიის და განსაზღვრებების ჩამოყალიბების შედეგია, ან ომონიმების, რომლებიც ძირითადად ეტიმოლოგიური შემთხვევითობაა (ან დამთხვევებია). სინონიმი სინონიმია ომონიმია პარონიმია მეტონიმია ქართული საბჭოთა ენციკლოპედია, ტ. 1, თბ., 1975. — გვ. 498.
სინონიმები

სინონიმები (ძვ.ბერძ. სინ 'συν' = პლუს, ონომა 'όνομα' = სახელი) — იდენტური მნიშვნელობის, საგნობრივი მიმართებით ერთგვარი, სხვადასხვა სიტყვები. (შეადარეთ ანტონიმები; სინონიმი და ანტონიმი ანტონიმებია). მაგ., სინონიმებია სიტყვები: „პროსპექტი“ და „გამზირი“, რადგან ორივე ერთსა და იმავეს აღნიშნავს. აგრეთვე სინონიმებია „მოსწავლე“ და „მოწაფე“, „ავადმყოფი“ და „სნეული“, „ლამაზი“ და „მომხიბლავი“ და ა.შ. სინონიმები ერთმანეთისგან შეიძლება განსხვავდებოდნენ ემოციური ელფერით (მაღალი, ახოვანი, აყლაყუდა), შეხამებულობით(სიტყვას მინა ყოველთვის ვერ ჩავანაცვლებთ სიტყვით შუშა; მაგ., ლამპის შუშა), ხმარების მეტ-ნაკლები სიხშირით (მაგ., ყალიონი და ჩიბუხი), ხმარების სფეროს მიხედვით(მაგ., ციება და მალარია) და სხვა. სინონიმებს რომლებიც ერთმანეთისგან არაფრით განსხვავდებიან დუბლეტები ეწოდებათ (ასეთებია: არქიტექტურა და ხუროთმოძღვრება). სინონიმების თავმოყრისას ენაში შეინიშნება მათი თავიდან აცილების ტენდენცია — ერთ-ერთი იკარგება (მაგ., „ასანთი“ და „წუმწუმა“) ან მნიშვნელობას იცვლის (მაგალითად, სიტყვა ასლი თავდაპირველად დედანს ნიშნავდა). სინონიმები მიახლოებულ მნიშვნელობას კონტექსტის მიხედვით იძენენ და ამგვარი კონტექსტის შეცვლის შედეგად შესაძლოა ხშირად სინონიმის მნიშვნელობა დაკარგონ. ამგვარად, ზოგი ლექსიკოგრაფი ამტკიცებს, რომ არ არსებობენ სინონიმები რომელთაც შეიძლება ზუსტად ერთი და იგივე მნიშვნელობა ჰქონდეს ეტიმოლოგიის, ორთოგრაფიის, ფონეტიკური მახასიათებლების, ორაზროვნებისა და გამოყენების სპეციფიურობის გამო. სხვადასხვა სიტყვას, რომელთაც მსგავსი მნიშვნელობა აქვს ხშირად რაღაც მიზეზის გამო განსხვავდება. სინონიმები ხანდახან ევფემიზმების წყაროა. ანტონიმია ომონიმია პარონიმია მეტონიმია ↑ 1.0 1.1 ქართული საბჭოთა ენციკლოპედია, ტ. 9, თბ., 1985. — გვ. 374.
აფულა

აფულა (ებრ. עֲפוּלָה; არაბ. العفولة) — ქალაქი ისრაელის ჩრდილოეთის მხარეში. დაარსდა 1925 წელს. ცნობილია როგორც „ველის დედაქალაქი“. 2015 წელს ქალაქის მოსახლეობა 44 930 კაცს შეადგენდა. XIX საუკუნის დოკუმენტებში ნახსენებია, როგორც ოფელი. ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 http://www.geopostcodes.com/Jezreel_Valley ↑ Execration texts
მოშე შარეთი

მოშე შარეთი (დ. 16 ოქტომბერი, 1894 ჩერტოკი — გ. 7 ივლისი, 1965 იერუსალიმი) — ისრაელის ისტორიაში პირველი საგარეო საქმეთა მინისტრი და ისრაელის მეორე პრემიერ-მინისტრი 1954—1955 წლებში, დავიდ ბენ-გურიონის კადენციებს შორის.
იაშა ხეფეცი

იაშა ჰეიფეცი (ებრ. יאשה חפץ; დ. 2 თებერვალი [ძვ. სტ. 20 იანვარი] 1901, ვილნიუსი — გ. 10 დეკემბერი 1987, ლოს-ანჯელესი) — ებრაული წარმოშობის ამერიკელი მევიოლინე. ითვლება მე-20 საუკუნის ერთ-ერთ უდიდეს მევიოლინედ. იაშა დაიბადა 2 თებერვალს, 1901 წელს ქალაქ ვილნიუსში მუსიკოსის ოჯახში. ვიოლინოზე დაკვრა სამი წლიდან დაიწყო და მალე გახდა ცნობილი, როგორც ვუნდერკინდი. შვიდი წლის ასაკში პირველად გამართა კონცერტი, სადაც მენდელსონის კონცერტს ასრულებდა. 1910 წელს დაიცყო სანქტ-პეტერბურგის კონსერვატორიაში სწავლა. შეგიძლიათ იხილოთ მედიაფაილები თემაზე „იაშა ხეფეცი“ ვიკისაწყობში. ოფიციალური საიტი ↑ Kennedy, Michael and Joyce Bourne. The Concise Oxford Dictionary of Music. Oxford University Press, 2004. p. 331. ↑ «The Best Violinists.» დაარქივებული 2013-08-23 საიტზე Wayback Machine. ტაიმი. February 2, 1962. ↑ Wallechinsky, David and Amy Wallace. The New Book of Lists. Canongate, 2005. p. 94. ↑ Rosen, Peter. God's Fiddler. Peter Rosen Productions. დაარქივებულია ორიგინალიდან — 2012-02-22. ციტირების თარიღი: May 26, 2011.
იცხაკ პერლმანი

იცხაკ პერლმანი (დ. 31 აგვისტო, 1945) — ებრაელ-ამერიკელი ვირტუოზი მევიოლინე, დირიჟორი და მუსიკალური პედაგოგი. პერლმანი დაიბადა თელ-ავივში. ვიოლინოთი პირველად დაინტერესდა მაშინ, როდესაც რადიოში უსმენდა კლასიკურ სავიოლინო ნაწარმოებს. დაიწყო სწავლა თელ-ავივის მუსიკალურ სკოლაში. მოგვიანებით გადავიდა აშშ-ში. სწავლობდა ჯულიარდის სკოლაში ივან გალამიანთან და დოროტი დელაისთან. მან თავისი დებიუტი შეასრულა Carnegie Hall-ში 1963 წელს და გაიმარჯვა პრესტიჯულ "ლევენთრით"-ის შეჯიბრებაში 1964 წელს. შემდგომ მალევე მან დაიწყო ფართო ტურები. შემდეგ ის შემთხვევით გამოჩნდა ამერიკულ ტელევიზიაში, 1970 წელს იღებდა ისეთ გადაცემებში მონაწილეობას როგორებიცაა The Tonight Show და Sesame Street პერლმანს 4 წლიდან პოლიომიელიტი დაეწყო.
ვეფხვისებრი გველი

ვეფხვისებური გველი (ლათ. Notechis scutatus) გავრცელებულია ავსტრალიაში, თითქმის მთელს ხმელეთზე, უკიდურესი ჩრდილოეთის გარდა (ახალი სამხრეთი უელსი; კუინზლენდი; სამხრეთ ავსტრალია; ვიქტორია; დასავლეთ ავსტრალია). იზრდება 2 მეტრამდე. შხამი ძალიან ძლიერი აქვს, ერთ-ერთი ყველაზე ტოქსიური ხმელეთის გველებს შორის. შავი სხეული დაფარულია განივი ყვითელი ზოლებით, მუცელიც ყვითელია. საშიშროების დროს, სხეულის წინა ნაწილს სწევს ზემოთ და ამსხვილებს. კბენის შედეგად პატარა ძუძუმწოვრები ადგილზევე, მომენტალურად კვდებიან. გამოთვლილია, რომ მის ჯირკვლებში არსებულ შხამს შეუძლია მოკლას 400 კაცი. ვეფხვისებური გველი კვერცხცოცხლადმშობია. ბადებს 72-მდე წიწილას, ყოფილა შემთხვევა დაუბადია 109. ↑ Notechis (TSN 700234). ინტეგრაციული ტაქსონომიის საინფორმაციო სისტემა. Retrieved on 23 მარტი 2008.
ბეთ-შეანი

ბეთ-შეანი (?·i) (ებრ. בֵּית שְׁאָן; არაბ. بيسان) — ქალაქი ისრაელის ჩრდილოეთის მხარეში. მან დიდი ისტორიული როლი ითამაშა თავისი გეოგრაფიული მდებარეობის გამო, მდინარე იორდანეს ველისა და ისრაელის ველის გადაკვეთაზე. ის დღევანდელ მსოფლიოშიც მნიშვნელოვან როლს თამაშობს, როგორც მრავალი სოფლის რეგიონული ცენტრი ბეთ-შეანის ველზე. Yoram Tsafrir and Gideon Foerster: "Urbanism at Scythopolis-Bet Shean in the Fourth to Seventh Centuries", Dumbarton Oaks Papers. Dumbarton Oaks Research Library and Collection. Number Fifty-One, 1997. pp. 85–146. Yoram Tsafrir and Gideon Foerster: "Bet Shean Excavation Project – 1988/1989", Excavations and Surveys in Israel 1989/1990. Volume 9. Israel Antiquities Authority. Numbers 94-95. Jerusalem 1989/1990, pp. 120–128. Yoram Tsafrir and Gideon Foerster: "The Dating of the 'Earthquake of the Sabbatical Year of 749 C. E.' in Palestine", Bulletin of the School of Oriental and African Studies of London. Vol. LV, Part 2. London 1992, pp. 231–235. Yoram Tsafrir and Gideon Foerster: "From Scythopolis to Baisān: Changes in the perception of the city of Bet Shean during the Byzantine and Arab Eras", Cathedra. For the History of Eretz Israel and its Yishuv, 64. Yad Izhak Ben-Zvi. Jerusalem, July 1992 (in Hebrew). Gideon Foerster and Yoram Tsafrir: "“Nysa-Scythopolis – A New Inscription and the Titles of the City on its Coins", The Israel Numismatic Journal. Vol. 9, 1986–7, pp. 53–58. ↑ არაბული ვიკიპედია — 2003. <a href="https://wikidata.org/wiki/Track:Q199700"></a>
პოსტ...

პოსტ... (ლათ. post — „შემდეგ“) — რთული სიტყვის ნაწილი; აღნიშნავს მოვლენას, ფაქტს, რომელიც მოსდევს სხვა მოვლენას. მაგ. პოსტიმპრესიონიზმი. საპირისპირო მნიშვნელობისააპრე.... ქართული საბჭოთა ენციკლოპედია, ტ. 8, თბ., 1984. — გვ. 172.